Školski sportski savez grada Daruvara,

Trg Presvetog Trojstva 5, 43500, Daruvar

mag. cin. Aleksandar Vacka, predsjednik

mag. cin Petar Otković, tajnik

**Škola Skijanja Kupres 2022**

**Provedi nezaboravnih 6 dana sa ekipom i prijateljima**

**na skijalištu Kupres i nauči skijati!!**

Zimske radosti od kojih je najomiljenije skijanje, osim zabave donosi i brojne druge koristi za motorički razvoj djeteta jer aktivira sve mišiće i zglobove, razvija ravnotežu i koordinaciju a boravak na svježem planinskom zraku jača imunitet i ubrzava metabolizam. I brojna istraživanja potvrđuju navedeno, pa tako Boyes, 2013 u svom radu Outdoor adventure and successful ageing izdanom u časopisu *Ageing and Society* dokazuje dobrobiti provođenja aktivnosti u prirodi u svrhu zdravog i pravilnog odrastanja i starenja, Buckley, R. (2020) u svom izlaganju pod nazivom Nature sports, health and ageing: the value of euphoria zaključuje da sportovi u prirodi i na otvorenom mogu dati značajan doprinos fizičkom, mentalnom i socijalnom zdravlju kod svih uzrasta s posebnim naglaskom na dječje doba. Nadalje, Skijanje kao aktivnost tijekom zimskih mjeseci postaje sve popularnije i dostupnije. Pa tako u jednom istraživanju Kiss, R. i sur. (2016) pod nazivom Socio-economic aspects of the “elite” leisure sports and sport tourism in hungary zaključuju kako skijanje prestaje biti elitni sport te postaje sport za široke mase nastavno na saznanje o preko pola milijuna Mađara koji se bave rekreacijskim skijanjem i koji najčešće, zbog nedostatka skijaških centara, putuju izvan države zadovoljiti svoje potrebe što bi nama u blizini sa granicom Mađarske moglo biti vrlo zanimljivo. U istom radu autori dolaze do zaključka kako se popularnost skijanja povećava i činjenicom da, slično tenisu i plivanju, sve više vrtića, škola i drugih institucija organizira Škole zimovanja i slične događaje u raznim skijaškim centrima rezerviranim za tu svrhu. Nadalje, (Pasławska, 2012) u radu Downhill skiing as a health oriented form of physical activity prikazuje skijanje kao aktivnost koje pomaže u rekreacijskoj, integracijskoj, rehabilitacijskoj ili natjecateljskoj dimenziji kod osoba mlađih uzrasta., a naročito kod osoba sa invaliditetom.

 I upravo zato je pravo vrijeme da se prijavite na **6-dnevnu školu skijanja na Kupresu u organizaciji Školskog sportskog saveza grada Daruvara.** Pravo vrijeme za učenje skijanja je upravo u dječje doba stoga iskoristite trenutak i okušajte se u novoj aktivnosti i usvojite vještine za boravak u prirodi i na otvorenom i tijekom zimskih mjeseci! Djeca će tijekom 6 dana boravka na otvorenom i svježem planinskom zraku upoznati novi sport, naučiti se odnositi prema planini i prirodi sa poštovanjem, dobiti iskustvo svladavanja prirode i njenih prirodnih prepreka. Također, boravkom 6 dana u novoj sredini, sa vršnjacima i bez roditelja omogućiti će im dodatno iskustvo samostalnog boravka, snalaženja u novoj sredini, socijalizaciji a sve to kroz sport i boravak na svježem planinskom zraku. Vjerujemo kako će im vještine i iskustvo stečeno tijekom ovog Zimovanja pomoći u daljnjem dugoročnom bavljenju tjelesnom aktivnošću i boravkom u prirodi i na otvorenom te da će i u budućnosti nastaviti sudjelovati u nekim sličnim zimskim aktivnostima samostalno ili uz društvo! Također, ovo je idealna prilika za sve one roditelje koji već skijaju da prijave svoju djecu kako bi nakon 6 dana Škole skijanja cijela obitelj zajedno mogla uživati u zimskim radostima! :) Svi polaznici Škole skijanja biti će smješteni u hotelu na samom skijalištu kako bi samo iskustvo skijanja i boravka bilo što potpunije! Također, bazen, stolni tenis, dvorana te još mnogo drugih sadržaja dostupno je za animaciju u popodnevnim/ večernjim satima u sklopu hotela što također ulazi u cijenu. Predviđeno je i nekoliko teorijskih predavanja o prvoj pomoći i snalaženju u prirodi i na snijegu. Kompletna oprema za skijanje ( kaciga, skije, pancerice, štapovi) te licencirani i iskusni učitelji skijanja su također osigurani. Ponuda je bazirana na minimalno 40 polaznika kojima je uz sve to osigurano i 3 obroka dnevno, stalni medicinski nadzor te animacija po završetku Škole skijanja svaki dan. Grad Daruvar sudjeluje u projektu financiranjem prijevoza vrhunskim autobusom te pokrivanjem određenih tehničkih troškova provedbe nastave Škole skijanja.

**Škola skijanja za učenike od 1.- 8. razreda osnovne škole na Kupresu od 24.2.- 1.3.2022.**

Program provode kineziolozi, **licencirani učitelji skijanja**, a grupe se formiraju prema znanju skijanja (početnici/napredni).

 **Cijena programa iznosi 2,990,00kn a ona uključuje:**

* 6 dana/ 5 noćenja u Hotelu Adria Ski na samom skijalištu Kupres
* 3 obroka dnevno
* 6 – dnevna ulaznica za skijalište Kupres (Ski PASS)
* ŠKOLU SKIJANJA u trajanju od 6 dana
* Skijašku oprema (skije, štapovi, pancerice, kaciga)
* Prijevoz busom Daruvar – Kupres – Daruvar
* Animacija u popodnevnim satima ( bazen, stolni tenis, društvene igre.. )
* Pedagoški nadzor
* Osiguranje od ozljede

**Sve prijave odvijaju se putem mail adrese:** skolski.ss.daruvar@gmail.com

**Prijave kreću danas ( 17. 01. 2022) a završavaju 10. 02. 2022!!**

**\*Prijavi se što prije – broj mjesta je ograničen! Ponuda je bazirana na minimalno 40 polaznika Škole skijanja**

**Plan puta:**

**24.2. - polazak iz Daruvara u ranim jutarnjim satima – 4,30h**

**- dolazak u Hotel Adria Ski i smještaj u Hotel -9,00**

**- preuzimanje skijaške opreme 10,00 – 12,00**

**- ručak 12,00 – 13,00**

**- uvodno predavanje, podjela po grupama, početak skijaškog programa 13,00 – 16,00**

**- večera 19,00**

**- animacija**

**25. 02. – 01. 03. 2021**

 **- Doručak 7,30 – 8,15**

 **- Škola skijanja 9,00 – 13,00**

 **- Ručak na stazi – 13,00 – 14,00**

 **- Škola skijanja / slobodno vrijeme za skijanje – 14,00 – 16,00**

 **- Animacija ( Bazen, stolni tenis, dvorana) – 17,00 – 19,00**

 **- Večera: 20,00**

 **- Slobodno vrijeme uz nadzor – 21,00 – 22,00**

 **- Polazak na spavanje 22,00**

**1.3. - doručak**

**- skijanje – 9,00 – 12,00**

**- vraćanje skijaške opreme**

**- ručak**

**- polazak za Daruvar – 15,00**

**COVID-19 INFO**
- programa izvođenja škole skijanja provoditi će se u skladu s mjerama koje će biti na snazi u vrijeme održavanja programa te iz tog razloga postoji mogućnost da će program škole skijanja biti prilagođen prema preporukama

-Svi polaznici dužni su organizatorima dostaviti tražene potvrde o preboljenju/ cijepljenju protiv COVID – 19 prije polaska
- svi polaznici su dužni pridržavati se općih mjera zaštite od infekcije kao i individualnih mjera koje može propisati uprava skijališta, vlasnici smještajnog objekta, ugostiteljskih objekata na skijalištu itd.

mag. cin. Aleksandar Vacka, predsjednik

mag. cin Petar Otković, tajnik